Wodowe Hendrichecy
(SN/MiR). 52. króć su so serbšćinarjo wubědźowali wo najlěpše wukony. Mjeztym zo so něhdy šulerjo 6. a 8. lětnika na olympiadu zetkachu, je wubědźowanje mjeztym hižo wjacore lěta stajnje za šulerjow 6. lětnika wjeršk šulskeho lěta. Lětsa bě so wot přizjewjenych 50 šulerjow a šulerjow ze serbskich a serbšćinu wuwučowacych šulow 43 na wurisanju we wočerstwjenišću KIEZ we Wodowych Hendrichecach wobdźěliło. Z nimale kóždeje šule běchu wučerjo serbšćiny abo w swojich fachowych předmjetach w serbskej rěči wuwučowacy wučerjo sobu jěli, zo bychu na jednym boku swojich šulerjow pohonjeli, na druhim pak w jury jich wukony posudźowali. Lětsa běchu prěni króć wuzwolili najlěpšu skupinu, kotraž bě zhromadnje přihotowała plakat a prezentaciju. W cyłku wojowaše sydom skupin wo dobyće. Zaběrali běchu so wobdźělnicy z temu „Pčołka“. Trěbnu wědu posrědkowała je jim pčołarka Daniela Ćemjerjowa z Worklec. Poručiłoj běštej temu fachowej poradźowarce za serbšćinu Katka Bukowa a Milenka Ertelowa hižo na 51.
lim_Latn szl_Latn